Publication: Magyar Közlöny
Issue: MK-2011-143 (Year: 2011, Number: 143)
Era: contemporary
Section: az Alkotmánybírósághoz az Országos Választási Bizottság (a továbbiakban: OVB) 149/2011. (IX. 9.) OVB határozata
Paragraph Index: 3672

az Alkotmánybírósághoz az Országos Választási Bizottság (a továbbiakban: OVB) 149/2011. (IX. 9.) OVB határozata (a továbbiakban: OVBh.) ellen. Az OVB vitatott határozatában az országos népszavazás kezdeményezésre irányuló aláírásgyûjtõ ív mintapéldányát hitelesítette. Az aláírásgyûjtõ íven a következõ kérdés szerepel: „Egyetért-e Ön azzal, hogy az álláskeresési járadék folyósításának leghosszabb idõtartama 260 nap legyen?” Az OVBh. indokolása szerint az aláírásgyûjtõ ív, illetve a népszavazásra feltenni kívánt kérdés a törvényben meghatározott formai és tartalmi követelményeknek egyaránt eleget tesz, így a hitelesítésnek nem volt akadálya. Az egyik kifogás elõterjesztõi szerint az OVBh. jogszabálysértõ, egyrészt mivel a kérdést hatályos jogszabály rendezi, ami a kérdésbõl nem derül ki, ezért az megtévesztõ; másrészt mivel az „álláskeresési járadék” szövegrészbõl nem állapítható meg, hogy azt a munkavállaló vagy a munkáltató fizeti-e, ezért a kérdés nem egyértelmû. A kifogástevõk hivatkoztak arra is, hogy az OVB ülésérõl jegyzõkönyv nem készült, s így a határozatképessége „nem állapítható meg aggálymentesen”. A másik kifogás elõterjesztõje szerint a kérdés nem felel meg a népszavazásról és népi kezdeményezésrõl szóló

Source: https://magyarkozlony.hu/hivatalos-lapok/b124378b813de1daa5ddeb4fba33f96141bd8758/dokumentumok/7f7d9e3bd811d302604767a6b69012897f184c07/letoltes